PMIndiaData/PMIndiaSum huggingface dataset:
నేతాజీ సుభాష్ చంద్ర బోస్ జయంతి నాడు నేతాజీ కి స్మృత్యంజలి ఘటించిన ప్రధాన మంత్రి

నేతాజీ సుభాష్ చంద్ర బోస్ జయంతి నాడు నేతాజీ కి ప్ర‌ధాన మంత్రి శ్రీ న‌రేంద్ర మోదీ స్మృత్యంజలి ఘటించారు. ‘‘జానకీనాథ్ బోస్ 1897వ సంవత్సరం జనవరి 23వ తేదీ న తన డైరీ లో ‘మధ్యాహ్నం పూట ఒక పుత్రుడు జన్మించాడు’ అని వ్రాశారు. ఆ తనయుడే శౌర్యవంతుడైన యోధుడు మరియు ఆలోచనపరుడు అయ్యాడు; ఒక గొప్ప ఆశయం దిశ గా తన జీవితాన్ని అంకితం చేశాడు. అదే- భారతదేశం యొక్క స్వేచ్ఛ. అతడి ని ఈ రోజు న గర్వం గా స్మరించుకొంటున్నాము. వలసరాజ్య హయాము ను ప్రతిఘటించడం లో చెరిగిపోనటువంటి తోడ్పాటు ను అందించిన నేతాజీ సాహసాని కి భారతదేశం సదా కృత‌జ్ఞత తో ఉంటుంది. ఆయన తన తోటి భారతీయుల పురోగతి యొక్క మరియు శ్రేయం యొక్క పక్షం వహించారు’’ అని ఒక సందేశం లో ప్రధాన మంత్రి పేర్కొన్నారు.
గ్లోబల్ పాటీదార్ బిజినెస్ సమిట్ ను ఏప్రిల్ 29 న ప్రారంభించనున్న ప్రధాన మంత్రి

సర్ దార్ ధామ్ నిర్వహణ లో జరుగనున్న గ్లోబల్ పాటీదార్ బిజినెస్ సమిట్ (జిపిబిఎస్) ను ప్రధాన మంత్రి శ్రీ నరేంద్ర మోదీ 2022వ సంవత్సరం ఏప్రిల్ 29వ తేదీ న మధ్యాహ్నం 12 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. పాటీదార్ సముదాయం యొక్క సామాజిక, ఆర్థిక అభివృద్ధి కి దన్ను గా నిలవడం కోసం సర్ దార్ ధామ్ ‘మిశన్ 2026’ లో భాగం గా గ్లోబల్ పాటీదార్ బిజినెస్ సమిట్ (జిపిబిఎస్) ను ఏర్పాటు చేస్తున్నది. ఈ శిఖర సమ్మేళనాన్ని ప్రతి రెండు సంవత్సరాల కు ఏర్పాటు చేయడం జరుగుతున్నది. ఒకటో శిఖర సమ్మేళనం 2018వ సంవత్సరం లో, రెండో శిఖర సమ్మేళనం 2020 వ సంవత్సరం లో గాంధీనగర్ లో జరిగాయి. వర్తమాన శిఖర సమ్మేళనం సూరత్ లో జరుగనుంది. ‘‘ఆత్మనిర్భర్ సముదాయం నుంచి ఆత్మనిర్భర్ గుజరాత్ మరియు భారతదేశం’’ అనేది జిపిబిఎస్ 2022 యొక్క ప్రధాన ఇతివృత్తం గా ఉంది. ఈ శిఖర సమ్మేళనం ఉద్దేశ్యం ఏమిటంటే అది పాటీదార్ సముదాయం లోని చిన్న, మధ్యతరహా మరియు పెద్ద వాణిజ్య సంస్థల ను ఒక చోటు కు తీసుకు రావడం, నవ పారిశ్రామికవేత్తల కు ప్రోత్సాహాన్ని మరియు సమర్ధన ను ఇవ్వడం, విద్యావంతులైన యువతుల కు యువకుల కు శిక్షణ ను ఇవ్వడం, ఉపాధి పరంగా వారికి సాయపడడం అనేవే. ఏప్రిల్ 29వ తేదీ మొదలుకొని మే 1వ తేదీ వరకు మూడు రోజుల పాటు సాగేటటువంటి ఈ శిఖర సమ్మేళనం లో ప్రభుత్వ పారిశ్రామిక విధానం, సూక్ష్మ లఘు, మధ్యతరహా వాణిజ్య సంస్థ ల (ఎమ్ఎస్ఎమ్ఇ స్) , స్టార్ట్-అప్స్, నూతన ఆవిష్కరణల సంబంధి విభిన్న అంశాల ను చేర్చడం జరిగింది.
2021 అక్టోబర్ 24 న జరుగనున్న మన్కీ బాత్ కోసం పౌరుల ను వారి ఆలోచనల ను పంచుకోవాలని ఆహ్వానించిన ప్రధాన మంత్రి

2021 అక్టోబర్ 24వ తేదీ ఆదివారం నాడు జరుగనున్న ‘మన్ కీ బాత్’ (‘మనసు లో మాట’) కార్యక్రమం 82వ భాగం కోసమని పౌరుల ను వారి వారి ఆలోచనల ను పంచుకోవలసిందంటూ ప్రధాన మంత్రి శ్రీ నరేంద్ర మోదీ పిలుపునిచ్చారు. ‘మన్ కీ బాత్’ (‘మనసు లో మాట’) కార్యక్రమానికి గాను పౌరులు వారి ఆలోచనల ను NaMo App (నమో ఏప్), MyGov (మైగవ్) లకు రాసి పంపవచ్చు, లేదా 1800-11-7800 నంబరు కు డయల్ చేస్తే వారి సందేశాన్ని రికార్డు చేయడం జరుగుతుంది. ప్రధాన మంత్రి ఒక ట్వీట్ లో – ఈ నెల లో #MannKiBaat కార్యక్రమం 24వ తేదీ నాడు జరుగనుంది. ఈ నెల ఎపిసోడ్ కోసం మీ మీ ఆలోచనల ను వెల్లడించవలసిందంటూ మిమ్ములను నేను ఆహ్వానిస్తున్నాను. మీ ఆలోచనల ను NaMo App (నమో ఏప్) కు, లేదా @mygovindia (మైగవ్ఇండియా) కు రాసి పంపవచ్చు, లేదా 1800-11-7800 నంబరు కు డయల్ చేస్తే మీ సందేశాన్ని రికార్డు చేయడం జరుగుతుంది. https://t.co/QjCz2bvaKg’’ అని పేర్కొన్నారు.
క్రిస్మస్‌ సందర్భంగా ప్రజలకు ప్రధానమంత్రి శుభాకాంక్షలు

క్రిస్మస్‌ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “ప్రతి ఒక్కరికీ క్రిస్మస్ శుభాకాంక్షలు! సేవ, కరుణ, నమ్రతలకు అత్యంత ప్రాధాన్యమిచ్చిన ఏసుక్రీస్తు జీవితం, ఆయన ఉన్నత ప్రబోధాలను మనం గుర్తుచేసుకుంటున్నాం. ఈ సందర్భంగా ప్రతి ఒక్కరూ ఆయురారోగ్య, ఐశ్వర్యాలతో వర్ధిల్లాలని.. ఎల్లెడలా సామరస్యం వెల్లివిరియాలని ఆకాంక్షిస్తున్నాను” అని పేర్కొన్నారు.
యుపి లోని ఔరైయా లో రహదారి దుర్ఘటన కారణం గా ప్రాణాలు కోల్పోయిన వారి దగ్గరి సంబంధీకుల కు అనుగ్రహపూర్వక చెల్లింపు ను ప్రకటించిన ప్ర‌ధాన మంత్రి

ఉత్తర్ ప్రదేశ్ లోని ఓరైయా లో రహదారి ప్రమాదం సంభవించిన కారణం గా ప్రాణాల ను కోల్పోయిన వ్యక్తుల యొక్క సమీప సంబంధీకుల కు ప్రతి ఒక్కరి కి రెండేసి లక్షల రూపాయల వంతున ‘ప్రధాన మంత్రి జాతీయ ఉపశమన నిధి’ నుండి అనుగ్రహపూర్వక చెల్లింపు జరపడానికి గాను ప్ర‌ధాన మంత్రి శ్రీ న‌రేంద్ర మోదీ ఆమోదాన్ని తెలిపారు. ఉత్తర్ ప్రదేశ్ లోని ఓరైయా లో రహదారి దుర్ఘటన కారణం గా గాయపడ్డ వ్యక్తుల కు ఒక్కొక్కరి కి 50,000 రూపాయల చొప్పున అనుగ్రహపూర్వక చెల్లింపు ను జరపడానికి కూడాను ప్ర‌ధాన మంత్రి సమ్మతి ని వ్యక్తం చేశారు.
సముద్ర స్థిత పవన శక్తి పై శ్రద్ధ తో కూడినటువంటి న‌వీక‌ర‌ణ యోగ్య శ‌క్తి రంగం లో స‌హ‌కారం కోసం భార‌త‌దేశాని కి మ‌రియు డెన్మార్క్ కు మ‌ధ్య ఒప్పందాని కి ఆమోదం తెలిపిన మంత్రివర్గం

స‌ముద్ర స్థిత ప‌వ‌న శ‌క్తి పై ప్ర‌త్యేకం గా దృష్టి పెడుతూ న‌వీక‌ర‌ణ యోగ్య శ‌క్తి రంగం లో స‌హ‌క‌రించుకొనేందుకు భార‌త ప్ర‌భుత్వ నూత‌న మ‌రియు న‌వీక‌ర‌ణ యోగ్య శ‌క్తి మంత్రిత్వ శాఖ కు, కింగ్‌డ‌మ్ ఆఫ్‌ డెన్మార్క్ కు చెందిన ఎన‌ర్జీ, యుటిలిటీస్ ఎండ్ క్లయిమేట్ మంత్రిత్వ శాఖ కు మ‌ధ్య కుదిరిన‌టువంటి ఒక స‌హ‌కారపూర్వ‌క ఒప్పందాని కి మరియు భార‌త‌దేశం లో ఒక ఇండో-డేనిశ్ సెంట‌ర్ ఆఫ్ ఎక్సలన్స్ ఫ‌ర్ రిన్యూవ‌బుల్ ఎన‌ర్జీ ని ఏర్పాటు చేసేందుకు ఉద్దేశించిన‌టువంటి ఒక లెట‌ర్ ఆఫ్ ఇంటెంట్ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఒప్పందం పై న్యూ ఢిల్లీ లో 2019వ సంవ‌త్స‌రం మార్చి నెల‌ లో సంత‌కాల‌య్యాయి. సముద్ర స్థిత ప‌వ‌న శ‌క్తి పైన ప్ర‌త్యేకం గా దృష్టి ని సారిస్తూ ఉండేట‌టువంటి న‌వీక‌ర‌ణ యోగ్య శ‌క్తి రంగం లో ఉభ‌య దేశాల కు మ‌ధ్య స‌హ‌కారాన్ని పెంపొందించ‌డం ఈ స‌హ‌కారపూర్వ‌క ఒప్పందం యొక్క ధ్యేయం గా ఉంది. సహకరించుకొనే రంగాల లో ఆఫ్‌-శార్ విండ్ ప్రాజెక్ట్స్ యొక్క నిర్వ‌హ‌ణ సంబంధిత సాంకేతిక విజ్ఞాన సామ‌ర్ధ్యం నిర్మాణం, అత్యంత ద‌క్ష‌త తో కూడి వుండే ప‌వ‌న ప‌రిశ్ర‌మ ను అభివృద్ధి చేసేందుకు చేప‌ట్ట‌వ‌ల‌సిన చ‌ర్య‌లు; అధిక నాణ్య‌త క‌లిగిన విండ్ ట‌ర్బయిన్ లు, క‌ంపోనంట్‌ లు, ఇంకా ధ్రువీక‌ర‌ణ ప‌త్రాల సంబంధిత ఆవ‌శ్య‌క‌త‌ లు వంటివి భాగం గా ఉంటాయి. ఇండో-డేనిశ్ సెంటర్ ఆఫ్ ఎక్సల న్స్ ఇన్ ఇంటిగ్రేటెడ్ రిన్యూవ‌బుల్ ప‌వ‌ర్ అనేది స‌ముద్ర తీరం లోని మ‌రియు స‌ముద్ర తీరాని కి ఆవ‌ల ఉన్న ప‌వ‌న శ‌క్తి; హైబ్రిడైజేశన్ ఆఫ్ విండ్, సోల‌ర్, హైడ్రో అండ్ స్టోరేజ్ టెక్నాల‌జీస్ మ‌రియు ప‌వ‌న శ‌క్తి తాలూకు ఉన్నత‌ స్థాయి న‌వీక‌ర‌ణ యోగ్య శ‌క్తి ఏకీక‌ర‌ణ‌, నైపుణ్యాల అభివృద్ధి/సామ‌ర్ధ్య నిర్మాణం, టెస్టింగ్, ఇంకా ఆర్ & డి.. ఈ అంశాల పై శ్ర‌ద్ధ ను వ‌హిస్తూ న‌వీక‌ర‌ణ యోగ్య శ‌క్తి వ‌న‌రుల మూల్యాంక‌నం పై ప‌ని చేస్తుంది. ప‌త్రాల‌ పై సంత‌కాల ప్రక్రియ పూర్తి కావ‌డం ఉభయ దేశాల లో ద్వైపాక్షిక స‌హ‌కారం యొక్క పటిష్టీకరణ కు సహాయకారి కానుంది.
మాల్దీవుల అధ్య‌క్షుడికి ,  ప్ర‌ధాన‌మంత్రి శ్రీ న‌రేంద్ర‌మోదీకి మ‌ధ్య టెలిఫోన్ సంభాష‌ణ‌

ప్ర‌ధాన‌మంత్రి శ్రీ న‌రేంద్ర‌మోదీ , మాల్దీవుల అధ్య‌క్షుడు ఇబ్ర‌హిం మ‌హ్మ‌ద్ సోలిహ్ తో ఈరోజు టెలిఫోన్‌లో మాట్లాడారు. ఇరువురు నాయ‌కులు త‌మ త‌మ దేశాల‌లో కోవిడ్ -19 మ‌హ‌మ్మారి ప్ర‌స్తుత స్థితి గురించి తాజా స‌మాచారం తెలుసుకున్నారు. సార్క్ దేశాల మ‌ధ్య అంగీక‌రించిన స‌మ‌న్వ‌య ప‌ద్ధ‌తుల‌ను చురుకుగా అమ‌లు చేస్తుండ‌డం ప‌ట్ల ఇరువురు నాయ‌కులూ సంతృప్తి వ్య‌క్తం చేశారు.. ఇంత‌కుముందు మాల్దీవుల‌కు భార‌త్ పంపిన వైద్య బృందం, ఇండియా మాల్దీవులకు బ‌హుమ‌తిగా ఇచ్చిన అత్య‌వ‌స‌ర మందులు , అక్క‌డ‌ క‌రోనా వైర‌స్‌ను నియంత్రించ‌డానికి ఉప‌యోగ‌ప‌డ‌డం ప‌ట్ల ప్ర‌ధాన‌మంత్రి సంతోషం వ్య‌క్తం చేశారు. ప‌ర్యాట‌క రంగ ఆర్థిక‌వ్య‌వ‌స్జపై ఆధార‌ప‌డిన మాల్దీవుల వంటి దేశానికి క‌రోనా నుంచి ఎదురైన ప్ర‌త్యేక స‌వాలును గుర్తిస్తూ ప్రధాన‌మంత్రి, కోవిడ్ -19 కార‌ణంగా మాల్దీవుల‌పై ఆరోగ్య , ఆర్థిక ప్ర‌భావాన్ని త‌గ్గించేందుకు భార‌త‌దేశం త‌న మ‌ద్ద‌తు కొన‌సాగిస్తుంద‌ని హామీ ఇచ్చారు. ప్ర‌స్తుత ఆరోగ్య సంక్షోభానికి సంబంధించి త‌లెత్తిన ప‌రిస్థితిపైన‌, ఇత‌ర ద్వైపాక్షిక అంశాల‌పైన ఉభ‌య‌దేశాల అధికారులు ఎప్ప‌టిక‌ప్పుడు సంప్ర‌దింపులు జ‌రిపేందుకు ఇరువురు నాయ‌కులూ అంగీక‌రించారు.
టి-20 వరల్డ్ కప్ ఫార్ ది బ్లయిండ్ ను గెలిచినందుకు భారతీయ జట్టు కుఅభినందనలు తెలిపిన ప్రధాన మంత్రి

టి-20 వరల్డ్ కప్ ఫార్ ది బ్లయిండ్ ను గెలుచుకొన్నందుకు భారతీయ జట్టు ను ప్ర‌ధాన మంత్రి శ్రీ న‌రేంద్ర మోదీ అభినందించారు. డిఫరెంట్ లీ ఏబల్డ్ క్రికెట్ కౌన్సిల్ ఆఫ్ ఇండియా చేసిన ఒక ట్వీట్ ను ప్రధాన మంత్రి మరొక ట్వీట్ లో శేర్ చేస్తూ. ‘‘భారతదేశం మన క్రీడాకారులను చూసుకొని గర్వపడుతున్నది. దృష్టి జ్ఞానం లోపించిన వారి కి నిర్వహించిన టి-20 ప్రపంచ కప్ ను మనం గెలుచుకొన్నామని తెలిసి సంతోషం వేసింది. మన జట్టు సభ్యుల కు ఇవే అభినందనలు; అంతే కాదు, వారు వారి యొక్క భావి ప్రయాసల లో సైతం రాణించాలి అని ఆకాంక్షిస్తున్నాను.’’ అని పేర్కొన్నారు.
ప్రధాన మంత్రి తో స‌మావేశ‌మైన 2017 బ్యాచ్ కు చెందిన ఐపిఎస్ ప్రొబేశనర్ లు

భార‌తీయ పోలీసు స‌ర్వీసు కు చెందిన 2017 బ్యాచ్ కు చెందిన దాదాపు 100 మంది ప్రొబేశన‌ర్ లు ప్ర‌ధాన మంత్రి శ్రీ న‌రేంద్ర మోదీ తో ఈ రోజు స‌మావేశ‌మ‌య్యారు. ప్ర‌ధాన మంత్రి ప్రొబేశన‌ర్ ల తో సంభాషిస్తూ వారు అంకిత భావంతో పనిచేయవలసివుందన్నారు; వారికి అప్పగించబోయే వివిధ భూమిక‌ లు మ‌రియు క‌ర్త‌వ్యా ల యొక్క విశిష్టత ను గురించి ఆయన వివరించారు. క‌ర్త‌వ్య పాల‌న క్రమం లో ప్రాణాలను అర్పించినటువంటి 33 వేల మందికి పైగా పోలీసు సిబ్బంది యొక్క సేవా నిర‌తి ని ప్ర‌ధాన మంత్రి గుర్తు కు తెచ్చారు. సుప‌రిపాల‌న‌, క్ర‌మ‌శిక్ష‌ణ‌, స‌త్ప్రవ‌ర్త‌న, మ‌హిళా సాధికారిత ల‌తో పాటు ఫోరెన్సిక్ విజ్ఞానం వంటి అంశాలపైన కూడా ఈ సందర్భంగా చర్చ‌ జరిగింది.
శ్రీ మనోజ్ దాస్ కన్నుమూత పట్ల సంతాపం తెలిపిన ప్ర‌ధాన మంత్రి

ప్రసిద్ధ విద్యావేత్త, జనాదరణ పాత్రుడైన ప్రత్యేక శీర్షికా రచయిత, ఉత్కృష్ట రచయిత అయిన శ్రీ మనోజ్ దాస్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘శ్రీ మనోజ్ దాస్ ఒక ప్రసిద్ధ విద్యావేత్త గా, జనాదరణ పాత్రుడైన కాలమిస్టుగా, ఉత్కృష్ట రచయిత గా కూడా పేరు తెచ్చుకొన్నారు. ఒడియా సాహిత్యానికి, ఇంగ్లిషు సాహిత్యానికి ఆయన ఉత్తమమైన తోడ్పాటు ను అందించారు. శ్రీ అరవిందుల వారి ఆలోచనల ను వ్యాప్తి చేయడం లో ప్రముఖ పాత్ర ను పోషించారు. శ్రీ మనోజ్ దాస్ మరణించారని తెలిసి నాకు దు:ఖం కలిగింది. ఆయన కుటుంబానికి ఇదే నా సంతాపం. ఓమ్ శాంతి’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
జాతీయ క్రీడా దినోత్స‌వం నాడు క్రీడల ఔత్సాహికుల‌కు శుభాకాంక్ష‌లు తెలిపిన‌ ప్ర‌ధాన మంత్రి

జాతీయ క్రీడా దినోత్స‌వం సందర్భంగా క్రీడల ఔత్సాహికుల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘క్రీడ‌ల ప‌ట్ల ఉత్సాహాన్ని కలిగివుండే అంద‌రికీ జాతీయ క్రీడా దినోత్స‌వం నాడు ఇవే శుభాకాంక్ష‌లు. విఖ్యాత హాకీ క్రీడాకారుడు కీర్తి శేషుడు మేజ‌ర్ ధ్యాన్ చంద్ గారి జ‌యంతి ని పుర‌స్క‌రించుకొని ఆయ‌న‌కు ఇదే నా స్మృత్యంజ‌లి. క్రీడ‌ల‌కు, ఫిట్‌నెస్ సంబంధిత కార్య‌క‌లాపాల‌కు ప్రాధాన్యం ఇవ్వ‌ండని ప్ర‌జ‌ల‌కు నేను విజ్ఞప్తి చేస్తున్నాను. దీని ద్వారా ఒక ఆరోగ్య‌క‌ర‌మైన భార‌త‌దేశం దిశ‌గా ప‌య‌నించ‌వ‌చ్చు. వివిధ క్రీడా పోటీల‌ లో భార‌త‌దేశానికి ప్రాతినిధ్యం వ‌హించిన అందరికీ నేను నమస్కరిస్తున్నాను. వారి క‌ఠోర శ్ర‌మ మ‌రియు దృఢ సంక‌ల్పం అనేక మైలురాళ్ళ‌ కు దారితీసింది. భార‌తీయ క్రీడాకారులు కామ‌న్‌వెల్త్ గేమ్స్, ఇంకా ఏశియ‌న్ గేమ్స్-2018 లు స‌హా వేరు వేరు ఆట‌ల పోటీల‌లో రాణిస్తుండడంతో ఈ సంవ‌త్స‌రం మన క్రీడాకారుల స‌ముదాయానికి ఎంతో ఘ‌నం గా ఉంటోంది’’ అని త‌న సందేశంలో ప్ర‌ధాన మంత్రి పేర్కొన్నారు.
ప‌ర‌మ పూజ‌నీయులు డాక్ట‌ర్ ఫిలిపోస్మార్ క్రిసోస్తోమ్ మార్ తోమా వ‌లియా మెట్రోపాలిట‌న్ క‌న్నుమూత ప‌ట్ల సంతాపాన్ని వ్యక్తంచేసిన ప్ర‌ధాన మంత్రి

ప‌ర‌మ పూజ‌నీయులు డాక్ట‌ర్ ఫిలిపోస్ మార్ క్రిసోస్తోమ్ మార్ తోమా వ‌లియా మెట్రోపాలిట‌న్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘ప‌ర‌మ పూజనీయులు డాక్ట‌ర్ ఫిలిపోస్ మార్ క్రిసోస్తోమ్ మార్ తోమా వ‌లియా మెట్రోపాలిట‌న్ క‌న్నుమూశార‌ని తెలిసి దుఃఖానికి లోన‌య్యాను. ఆయ‌న ను ఆయనకు గల ఘ‌న‌మైన ఆధ్యాత్మిక జ్ఞానం తో పాటు మాన‌వుల ఇక్క‌ట్టుల ను దూరం చేయ‌డానికి ఆయన ప‌డిన అశేష ప్ర‌యాస‌ల కు గాను స్మ‌రించుకోవ‌డం జ‌రుగుతుంది. మాలంక‌ర మార్ తోమా సిరియ‌న్ చ‌ర్చి స‌భ్యుల కు ఇదే నా సంతాపం’’ అని ఒక ట్వీట్ లో ప్ర‌ధాన మంత్రి పేర్కొన్నారు.
‘పరీక్షా పే చర్చా’ పట్ల ప్రజల లో వ్యక్తం అవుతున్న ఉత్సాహాన్ని ప్రశంసించిన ప్రధాన మంత్రి

ఈ సంవత్సరం లో జరుగబోయే ‘పరీక్షా పే చర్చా’ కార్యక్రమం పట్ల లక్షల మంది లో వ్యక్తం అవుతున్నటువంటి ఉత్సాహాన్ని ప్రధాన మంత్రి శ్రీ నరేంద్ర మోదీ ప్రశంసించారు. ఈ కార్యక్రమానికి సంబంధించి వారు వారి విలువైన సూచనల ను ఇచ్చినందుకు ఆయన అభినందన లు తెలిపారు. ‘పరీక్షా పే చర్చా’ కు తోడ్పాటు ను అందించిన విద్యార్థినీ విద్యార్థులు, తల్లితండ్రులు మరియు గురువుల కు ప్రధాన మంత్రి ధన్యవాదాలు కూడా పలికారు. ప్రధాన మంత్రి ఒక ట్వీట్ లో – ‘‘ఈ సంవత్సరం జరుగబోయే ‘పరీక్షా పే చర్చా’ కార్యక్రమం పట్ల ఎక్కడ లేని ఉత్సాహం వ్యక్తం అవుతోంది. లక్షల మంది వారి యొక్క విలువైన అభిప్రాయాల ను మరియు అనుభవాన్ని వెల్లడి చేశారు. నేను ఈ కార్యక్రమాని కి తోడ్పాటు ను అందించిన విద్యార్థినీ విద్యార్థుల కు, తల్లితండ్రుల కు మరియు గురువుల కు ధన్యవాదాలు తెలియజేస్తున్నాను. ఏప్రిల్ 1వ తేదీ నాటి కార్యక్రమం కోసం నేను ఎదురు చూస్తున్నాను.’’ అని పేర్కొన్నారు.
విశాఖ‌ప‌ట్నంలో అంత‌ర్జాతీయ యుద్ధ నౌక‌ల స‌మీక్ష‌- 2016 కు హాజ‌రైన‌ ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ ఈ రోజు విశాఖ‌ప‌ట్నంలో జ‌రిగిన అంత‌ర్జాతీయ యుద్ధ నౌక‌ల స‌మీక్ష‌- 2016 (ఐఎఫ్ఆర్-2016) కు హాజ‌ర‌య్యారు. భార‌త‌దేశ రాష్ట్రప‌తి స‌మ‌క్షంలో ఈ రోజు జ‌రిగిన ద ఫ్లీట్ రివ్యూ అండ్ ఫ్లైపాస్ట్ కార్య‌క్ర‌మాలు ప్ర‌పంచం అంత‌టి నుంచి వ‌చ్చిన నౌకాద‌ళాల‌ను ఒక చోటుకు తీసుకు రావ‌డంతో పాటు, భార‌తీయ నౌకాద‌ళం ప‌రాక్ర‌మాన్ని చాటిచెప్పాయి. స‌ముద్ర సంబంధిత ప్ర‌ద‌ర్శ‌న‌ను ప్ర‌ధాన మంత్రి సంద‌ర్శించారు. ఈ ప్ర‌ద‌ర్శ‌న భార‌తీయ నౌకాద‌ళం సాంకేతిక విజ్ఞాన శ‌క్తి సామ‌ర్థ్యాల‌కు అద్దం ప‌ట్టింది. ప్ర‌ద‌ర్శ‌న ప్రాంగ‌ణంలోనే ఏర్పాటు చేసిన క‌ళ‌లు, హ‌స్త‌క‌ళ‌ల ప్ర‌ద‌ర్శ‌న‌ను కూడా ఆయ‌న చూశారు. ఈ క‌ళాకృతులు, హ‌స్త‌క‌ళ‌ల ప్ర‌ద‌ర్శ‌న‌కు దేశం న‌లు మూల‌ల నుంచి హ‌స్త‌క‌ళాకారులు త‌మ ఉత్ప‌త్తుల‌ను తీసుకువ‌చ్చి ప్ర‌ద‌ర్శించారు. ఇండియ‌న్ నేవీ సింఫ‌నిక్ ఆర్కెస్ర్టా స‌మ‌ర్పించిన ద ప్రెసిడెన్షియ‌ల్ బ్యాండ్ కాన్స‌ర్ట్ కు కూడా ప్ర‌ధాన మంత్రి హాజ‌రయ్యారు. విశాఖ‌ప‌ట్నంలో జ‌రుగుతున్న అంత‌ర్జాతీయ యుద్ధ నౌక‌ల స‌మీక్ష‌లో భాగంగా రేపు విన్యాసాల ప్ర‌ద‌ర్శ‌న‌ను ప్ర‌ధాన మంత్రి వీక్షించ‌నున్నారు. ఒక కార్యక్ర‌మంలో ఆయ‌న పాల్గొని, ప్ర‌సంగించ‌నున్నారు.
జపాన్  కొత్త ప్రధాని శ్రీ కిశిదా ఫుమియో కు అభినందన లుతెలిపిన ప్రధాన మంత్రి

జపాన్ ప్రధాని గా శ్రీ కిశిదా ఫుమియో ఎన్నిక కావడం తో ప్రధాన మంత్రి శ్రీ నరేంద్ర మోదీ ఆయన కు అభినందన లు తెలిపారు. ప్రధాన మంత్రి ఒక ట్వీట్ లో – ‘‘జపాన్ నూతన ప్రధాని శ్రీ కిశిదా ఫుమియో కు ఇవే అభినందన లు మరియు శుభాకాంక్ష లు. భారతదేశం-జపాన్ ప్రత్యేక వ్యూహాత్మక & ప్రపంచ భాగస్వామ్యాన్ని మరింత గా బలపరచడం కోసం, అలాగే మన ప్రాంతం లోను, ఇతరత్రాను శాంతి ని, సమృద్ధి ని పెంపొందించడం కోసం ఆయన తో కలసి పనిచేయాలని నేను ఎదురు చూస్తున్నాను.’’ అని పేర్కొన్నారు.
రేపు అస్సామ్ లో పర్యటించనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు అస్సామ్ లో పర్యటించనున్నారు. తిన్ సుకియా జిల్లా లో బ్రహ్మపుత్ర నదిపై ఢోలా- సాదియా నదీ వంతెన ప్రాజెక్టును ప్రధాన మంత్రి ప్రారంభించనున్నారు. ప్రధాన మంత్రి రెండు కీలక అభివృద్ధి పథకాలు.. గువాహాటీ లో ఎఐఐఎమ్ఎస్ కు, గోగాముఖ్ లో ఐఎఆర్ఐ కి పునాదిరాళ్లు వేయనున్నారు కూడా. సాయంత్రం పూట, ఖానాపారా లో ఒక బహిరంగ సభను ఉద్దేశించి ప్రధాన మంత్రి ప్రసంగించనున్నారు. అస్సామ్ లో తన కార్యక్రమాలను గురించి ప్రధాన మంత్రి వరుస ట్వీట్ లలో ప్రకటించారు. అస్సామ్ ప్రజలతో మమేకం అయ్యేందుకు దక్కిన ఈ అవకాశాన్ని సద్వినియోగపరచుకొనేందుకు తాను చాలా ఆసక్తితో వేచివున్నట్లు ఆయన ఈ సందర్భంగా పేర్కొన్నారు. ‘‘రేపు నేను వేరు వేరు కార్యక్రమాలలో పాల్గొనడం కోసం అస్సామ్ లో ఉంటాను. అస్సామ్ ప్రజలతో మమేకం కావడం కోసం ఈ అవకాశాన్ని సద్వినియోగపరచుకొనేందుకు నేను చాలా ఆసక్తితో ఎదురుచూస్తున్నాను. రెండు కీలకమైన పథకాలకు.. ఎఐఐఎమ్ఎస్ మరియు ఐఎఆర్ఐ.. నేను శంకుస్థాపన చేయబోతున్నాను. ఈ రెండు పథకాలు అస్సామ్ మరియు ఈశాన్య ప్రాంత ప్రగతిని వేగిరపరచగలవు. ఢోలా- సాదియా నదీవంతెన ను రేపు ప్రారంభించడం జరుగుతుంది. ఇది మన దేశంలో అత్యంత ముఖ్యమైనటువంటి అవస్థాపన పథకాలలో ఒకటి. సాయంత్రం పూట, ఖానాపారా లో ఒక బహిరంగ సభలో నేను ప్రసంగించనున్నాను. దీనిని మీరు మీ మొబైల్ ఫోన్ లలో http://nm4.in/dnldapp ద్వారా వీక్షించవచ్చు’’ అని ప్రధాన మంత్రి ట్విటర్ లో తెలిపారు.
వారాణసీ లోని శహన్ శాహ్ పుర్ లో స్వచ్ఛత శ్రమదానంలో పాల్గొన్న ప్రధాన మంత్రి; పశుధన్ ఆరోగ్య మేళా సందర్శన; సభికులను ఉద్దేశించి ప్రసంగం

వారాణసీ లోని శహన్ శాహ్ పుర్ గ్రామంలో ఒక మరుగుదొడ్డి నిర్మాణంలో ప్రధాన మంత్రి శ్రీ నరేంద్ర మోదీ ఈ రోజు పాలుపంచుకొని శ్రమదానం చేశారు. మా గ్రామాన్ని బహిరంగ మల మూత్రాదులకు దూరంగా ఉంచుతాం అంటూ తీర్మానించుకొన్న గ్రామీణులతో ఆయన ముచ్చటించారు. మరుగుదొడ్డికి ‘‘ఇజ్జత్ ఘర్’’ అని పేరు పెట్టిన ఆ గ్రామస్థుల చొరవను ఆయన అభినందించారు. గ్రామంలో నిర్వహించిన పశుధన్ ఆరోగ్య మేళా ను ప్రధాన మంత్రి సందర్శించారు. మేళా ఆవరణలో చేపడుతున్న వేరువేరు ఆరోగ్య మరియు వైద్య కార్యక్రమాలను గురించి సంబంధిత అధికారులు ఈ సందర్భంగా ఆయన దృష్టికి తీసుకువ‌చ్చారు. పశువులకు శస్త్రచికిత్సలు, అల్ట్రాసొనోగ్రఫి ల వంటివి ఆ కార్యక్రమాలలో భాగంగా ఉన్నాయి. ఈ సందర్భంగా ఒక పెద్ద జనసమూహాన్ని ఉద్దేశించి ప్రధాన మంత్రి ప్రసంగిస్తూ, పశుధన్ ఆరోగ్య మేళా ను విజయవంతంగా ఏర్పాటు చేసినందుకుగాను ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్ ను మరియు రాష్ట్ర ప్రభుత్వాన్ని అభినందించారు. ఇది ఒక కొత్త ప్రయత్నం, ఇది రాష్ట్రంలో పశుపోషణకు ప్రయోజనకారి కాగలదు అని ఆయన అన్నారు. పాల ఉత్పత్తిలో పెరుగుదల ప్రజలకు ఆర్థికంగా మేలు చేస్తుందని ఆయన చెప్పారు. పాడి రంగంలో లాభాలు ఏకీకృత‌ం కావడంలో సహకార సంఘాలు తోడ్పడతాయని ఆయన అన్నారు. ప్రజల శ్రేయస్సే పాలన పరమార్ధం కావాలని ప్రధాన మంత్రి పేర్కొంటూ, 2022 కల్లా వ్యవసాయ ఆదాయాలను రెండింతలు చేయాలన్న ప్రతిజ్ఞ‌ను పునరుద్ఘాటించారు. భూమి స్వస్థత కార్డులు వ్యవసాయదారులకు చెప్పుకోదగ్గ లాభాలను అందిస్తున్నాయని ఆయన తెలిపారు. 2022కల్లా మన స్వాతంత్ర్య యోధులు కలలుగన్న భారతదేశాన్ని ఆవిష్కరించడం కోసం సకారాత్మకమైనటువంటి కృషిని అందిస్తామంటూ మనలో ప్రతి ఒక్కరం సంకల్పం చెప్పుకొందామని ఆయన సూచించారు. పరిశుభ్రతను మన బాధ్యతగా మనం భావించాలి, ఈ భావనను అందరిలోనూ నాటుకొనేలా చేయవలసిన అవసరం ఉందని ప్రధాన మంత్రి అన్నారు. ఇది సౌష్టవానికి పూచీపడుతుందని, ఇంకా పేదల ఆరోగ్యాన్ని కాపాడడంలో కూడా గొప్ప పాత్రను పోషిస్తుందని ఆయన చెప్పారు. స్వచ్ఛత అంటే అది ఒక పూజ లాగానూ, పరిశుభ్రత అంటే పేదలకు సేవ చేసేందుకు ఒక మార్గం వంటిదిగానూ తనకు తోస్తుంది అని ప్రధాన మంత్రి వివరించారు.
ప్రధాన మంత్రితో యాపిల్ సి ఇ ఒ టిమ్ కుక్ భేటీ

ప్రధాన మంత్రి శ్రీ నరేంద్ర మోదీని యాపిల్ ఇంక్ సిఇఒ శ్రీ టిమ్ కుక్ ఈ రోజు కలుసుకొన్నారు. ఇటీవలి ఎన్నికల ఫలితాలను పురస్కరించుకొని ప్రధాన మంత్రికి శ్రీ కుక్ శుభాకాంక్షలు తెలిపారు. భారతదేశంలో తన పర్యటనను గురించి శ్రీ కుక్ ప్రస్తావిస్తూ, తనకు సాదర స్వాగతం లభించినట్లు చెప్పారు. దేశంలో పలు ప్రాంతాలను తాను సందర్శించినట్లు, యువతీయువకులు, వ్యాపార వేత్తలు, చలనచిత్ర నటులు వంటి వారితో తాను భేటీ అయినట్లు ఆయన వివరించారు. మరీ ముఖ్యంగా ముంబయ్ లోని సిద్ధి వినాయక ఆలయ దర్శనం గురించి, ఒక క్రికెట్ మ్యాచ్ వీక్షణం గురించి ఆయన ప్రస్తావించారు. శ్రీ కుక్ ను ప్రధాన మంత్రి అభినందిస్తూ, భారతదేశంలో “చూడడమంటే నమ్మడం” అని, ఈ పర్యటన అనుభవాలు శ్రీ కుక్ వ్యాపార నిర్ణయాలను తప్పనిసరిగా ఉపయోగపడగలవని పేర్కొన్నారు. భారతదేశంలో యాపిల్ భవిష్యత్ ప్రణాళికలను గురించి శ్రీ కుక్ ప్రధాన మంత్రికి చెప్పుకొచ్చారు. భారతదేశంలో తయారీ, రిటైలింగ్ కార్యకలాపాలకు ఉన్న అవకాశాలను గురించి ఆయన మాట్లాడారు. భారతదేశంలో యువ ప్రతిభ విస్తారంగా ఉన్నదని, వారిలో అసాధారణ ప్రతిభాపాటవాలు ఉన్నాయని, ఆ నైపుణ్యాలను యాపిల్ ఉపయోగించుకోవాలనుకుంటున్నదని తెలియజేశారు. ప్రధానంగా ఈ దేశంలో “యాప్ అభివృద్ధి”కి అపారమైన సామర్థ్యం ఉన్నట్లు శ్రీ కుక్ చెప్పారు. హైదరాబాద్ లో యాపిల్ ఇంక్ ఏర్పాటు చేస్తున్న మ్యాప్ అభివృద్ధి కేంద్రం గురించి కూడా ఆయన ప్రధాన మంత్రికి వివరించారు. ‘వ్యాపారం చేయడాన్ని సరళతరం చేసేందుకు’ ప్రధాన మంత్రి చేపడుతున్న కార్యక్రమాలను ఆయన మెచ్చుకొన్నారు. పునర్ నవీకరణ యోగ్య శక్తి దిశగా ప్రధాన మంత్రి తీసుకుంటున్న చొరవలను కూడా శ్రీ కుక్ ప్రశంసించారు. యాపిల్ 93 శాతం కార్యకలాపాలను పునర్ నవీకరణ యోగ్య శక్తి మీదే నడుపుతుందని, యాపిల్ కు చెందిన మొత్తం సప్లై చెయిన్ ను పునర్ నవీకరణ యోగ్య శక్తి ఆధారిత మార్గానికే మళ్లించే దిశగా ఆలోచనలు చేస్తున్నట్టు ఆయన తెలిపారు. శ్రీ కుక్ వెంట వచ్చిన ప్రతినిధి బృందం స‌భ్యులు కూడా రాజస్థాన్ లోని గ్రామాలలో తమ పర్యటన అనుభవాలను గురించి చెప్పారు. రాజస్థాన్ లోని అనేక గ్రామాలలో ఇటీవలే విద్యుత్తు సౌకర్యం కల్పించారు. మహిళలకు సౌర శక్తి ఆధారిత సామగ్రిని అసెంబుల్ చేసే, వాటిని నిర్వహించేందుకు సంబంధించిన శిక్షణను ఇస్తున్నారు. యాప్ ల అభివృద్ధి, పునర్ నవీకరణ యోగ్య శక్తి లకు సంబంధించి ఔత్సాహిక పారిశ్రామికుల విశిష్ట గాథలలో కొన్నింటిని శ్రీ కుక్, ప్రధాన మంత్రి ఒకరికి మరొకరు తెలియజేసుకొన్నారు. ప్రధాన మంత్రి డిజిటల్ ఇండియా కార్యక్రమం గురించి శ్రీ కుక్ కు వివరించారు. ఇ-ఎడ్యుకేషన్, ఆరోగ్యం, వ్యవసాయదారుల ఆదాయాలను పెంచడం.. ఈ అంశాలను డిజిటల్ ఇండియా కు చెందిన మూడు కీలక లక్ష్యాలుగా గుర్తించినట్లు తెలిపారు. ఈ లక్ష్యాలను సాధించుకోవడంలో యాపిల్ అండదండలు కావాలని ప్రధాన మంత్రి కోరారు. సైబర్ సెక్యూరిటీ, డాటా ఎన్ క్రిప్షన్ కు సంబంధించిన అంశాలు కూడా చర్చకు వచ్చాయి. సైబర్ నేరాల సవాళ్లను ఎదుర్కోవడంలో అంతర్జాతీయ సమాజానికి సహాయ సహకారాలను అందించండంటూ శ్రీ కుక్ ను ప్రధాన మంత్రి ఉత్సాహపరిచారు. “నరేంద్ర మోదీ మొబైల్ యాప్” అప్ డేటెడ్ వెర్షన్ ను ఈ సందర్భంగా శ్రీ కుక్ ఆవిష్కరించారు.
ల‌ద్దాఖ్‌ లోని లేహ్ ను సందర్శించిన ప్రధాన మంత్రి

లేహ్‌, జ‌మ్ము, ఇంకా శ్రీ‌న‌గ‌ర్ ల‌లో తన ఒక రోజు ప‌ర్య‌ట‌న తొలి ద‌శ లో ప్ర‌ధాన మంత్రి శ్రీ న‌రేంద్ర మోదీ నేడు ల‌ద్దాఖ్‌ లోని లేహ్ కు వ‌చ్చారు. ఆయన వివిధ అభివృద్ధి ప‌థ‌కాల‌ ను ప్రారంభించ‌డమే కాక మ‌రికొన్న అభివృద్ధి ప‌థ‌కాల కు శంకుస్థాప‌న లు కూడా చేశారు. వణకు పుట్టించే చలి లోనూ త‌ర‌లివ‌చ్చిన జ‌న స‌మూహాన్ని ప్ర‌ధాన మంత్రి మెచ్చుకొంటూ, “కఠినమైనటువంటి ప‌రిస్థితుల‌ లో ఉండే వారు ప్ర‌తి ఒక్క క‌ష్టాని కి ఎదురొడ్డి నిలుస్తారు. మీ స్నేహమే నకు మ‌రింత‌ క‌ష్టించి ప‌ని చేయ‌డానికి గొప్ప ప్రేర‌ణ ను ఇస్తోంది” అని ప్ర‌ధాన మంత్రి అన్నారు. ఆయ‌న ల‌ద్దాఖ్‌ విశ్వ‌విద్యాల‌యాన్ని ప్రారంభించారు. “ల‌ద్దాఖ్ లోని జనాభా లో 40 శాతం యువ విద్యార్థులే. ఈ ప్రాంతం లో విశ్వ‌విద్యాల‌యం ఏర్పాటు కావ‌ల‌న్నది దీర్ఘ‌కాల కోరిక. యూనివ‌ర్సిటీ ఆఫ్ ల‌ద్దాఖ్ శుభారంభం తో ఈ కోరిక తీరుతుంది’’ అని ఆయన అన్నారు. ఈ విశ్వ‌విద్యాల‌యం లేహ్‌, కార్ గిల్‌, నుబ్రా, జాంస్ కర్‌, డ్రాస్, ఇంకా ఖాల్ స్తీ ల లోని డిగ్రీ క‌ళాశాల‌ల తో నిర్మితమయ్యే ఒక క్ల‌స్ట‌ర్ యూనివ‌ర్సిటీ గా ఉంటుంది; విద్యార్థుల సౌల‌భ్యం కోసం లేహ్ లో, కార్ గిల్ లో ప‌రిపాల‌న కార్యాల‌యాలు ఏర్పాట‌వుతాయి అని ఆయ‌న చెప్పారు. దాతాంగ్ గ్రామానికి స‌మీపం లోని దాహ్ లో 9 మెగావాట్ సామ‌ర్ధ్యం తో దాహ్ జ‌ల విద్యుత్ ప‌థ‌కాన్ని, అలాగే 220 కెవి సామ‌ర్ధ్యం క‌లిగిన‌టువంటి శ్రీ‌న‌గ‌ర్ – అల్‌స్టెంగ్‌ – ద్రాస్ -కార్ గిల్ – లేహ్ ప్ర‌సార వ్య‌వ‌స్థ ను ప్ర‌ధాన మంత్రి ప్రారంభించారు. ఈ ప‌థ‌కాల‌ ను ప్రారంభిస్తూ, ‘‘జాప్యాల సంస్కృతి కి మేం స్వ‌స్తి ప‌లికాం’’ అని ప్ర‌ధాన మంత్రి అన్నారు. తాను పునాది రాళ్లను వేసిన అన్ని ప‌థ‌కాల ను స్వయంగా తానే ప్రారంభించేట‌ట్లు త‌న ప్ర‌భుత్వం శ్ర‌ద్ధ తీసుకొంటుంద‌ని కూడా ఆయ‌న తెలిపారు. ల‌ద్దాఖ్ లో అయిదు నూత‌న ప‌ర్య‌ట‌క మ‌రియు ట్రెకింగ్ మార్గాల‌ ను కూడా ఈ రోజున ప్రారంభించ‌డ‌ం జరిగింది. ఏదైనా నగరం చ‌క్క‌ని సంధాన స‌దుపాయం తో జోడించబడిందంటే గనక ఆ నగర ప్రజల జీవితం సుల‌భ‌త‌రం గా, ఆర్థిక ప‌రంగా స‌ర‌ళ‌త‌రంగా మారుతుంద‌ని ప్ర‌ధాన మంత్రి అన్నారు. బిలాస్‌పుర్ – మ‌నాలీ-లేహ్ రైలు మార్గం ఒక‌సారి పూర్తి అయిన తరువాత ఢిల్లీ నుండి లేహ్ కు దూరం త‌గ్గిపోతుంద‌ని ఆయ‌న వివ‌రించారు. లేహ్ లో ఒక ఫ‌ల‌కాన్ని ప్ర‌ధాన మంత్రి ఆవిష్క‌రించ‌డం ద్వారా కుశోక్ బకులా రిమ్పోఛే (కెబిఆర్‌) విమానాశ్ర‌య నూత‌న ట‌ర్మిన‌ల్ భ‌వ‌నాని కి శంకుస్థాప‌న చేశారు. ఈ కొత్త ట‌ర్మిన‌ల్ అన్ని ఆధునిక స‌దుపాయాల తో కొలువుదీరి ప్ర‌యాణికుల కు ఎటువంటి అంత‌రాయం ఎదురవని విధంగా వారి రాక‌పోక‌ల కు అనువుగా ఉండబోతోంది. ఈ ప‌థ‌కాలు మ‌రింత చ‌క్క‌ని సంధానాన్ని, విద్యుత్తు ల‌భ్య‌త ను క‌ల్పిస్తాయి, త‌ద్వారా ఈ ప్రాంతం లో ప‌ర్య‌ట‌కుల రాక అధికం అవుతుంది అని కూడా ఆయన చెప్పారు. ఇది అనేక గ్రామాల లో మెరుగైన జీవ‌నోపాధి అవ‌కాశాల ను సైతం ప్ర‌సాదిస్తుంద‌న్నారు. వీటి కి తోడు, సంర‌క్షిత క్షేత్రం అనుమ‌తి చెల్లుబాటు గ‌డువు ను 15 రోజుల వరకు పెంచ‌డమైంది. ఇక పర్యటకులు అధిక కాలం పాటు లేహ్ లో వారి యాత్ర యొక్క ఆనందాన్ని అనుభవించగలుగుతారు. ఎల్ఎహెచ్‌డిసి చ‌ట్టం లో కొన్ని మార్పుల ను చేయ‌డం జ‌రిగింద‌ని ప్ర‌ధాన మంత్రి తెలిపారు. వ్య‌యాల‌ కు సంబంధించినంత వ‌ర‌కు కౌన్సిల్ కు మ‌రిన్ని హ‌క్కులు ద‌త్తం అయ్యాయ‌ని ఆయ‌న అన్నారు. ఇక‌ మీదట ఈ ప్రాంతం అభివృద్ధి కి పంపిన ధ‌నాన్ని అటాన‌మ‌స్ కౌన్సిల్ యే విడుద‌ల చేస్తుంద‌ని ఆయ‌న అన్నారు. తాత్కాలిక బ‌డ్జెటు ను గురించి ప్ర‌ధాన మంత్రి మాట్లాడుతూ, షెడ్యూల్డు తెగ‌ల సంక్షేమం కోసం కేటాయింపు లో 30 శాతం మేర‌కు పెరుగుదల చోటు చేసుకొందని, అదే విధంగా షెడ్యూల్డు కులాల వికాసం కోసం దాదాపు 35 శాతం పెరుగుద‌ల ఉంద‌న్నారు.